'Tube' die nuwe jaar in – Tief 'Speech'
Posted byTief January 28, 2019 January 29, 2019 Posted inOpinies, reisTags:angus, black whiskey, catlike thieves, desmond and the tutus, drakensberg, drakensberg rugby club, lube&tube, pig farm, R600, the kickstands, tugela river, winterton
Ek het al in party van my vorige blogs gepraat van die hartsbegeerte van my om iets nuuts te doen of te beleef. Dis 'n nuwe jaar. Tyd vir nog 'n memory.
Een dag kyk ek op Facebook en sien hulle adverteer iets wat my aandag trek.
Hoe gaan een van die lirieke van daardie John Denver-liedjie "Country Roads" nou weer?
As ek nie van beter geweet het nie was ek oortuig daarvan dat oom John oor ons deel van die aarde sing? Kyk net hier na die eerste twee reels van die bekende strofe wat ek net so bietjie aangepas het.
Almost heaven, Kwa-zulu Natal
Drakensberg Mountains, Tugela river
Ons ou skouspelagtige Drakensberg is al lank hierso. Van die begin af. Saam met sy ou maat, die ewig vloeiende Tugela.
Hier is baie geskiedenis in ons deel van die wêreld. As hulle net kon praat, watter stories sal hul nie kan vertel nie…
As jy soos ek die jaarlikse Lube&Tube bygewoon het was jy seker hierdie bekende liedjie speel voor jou oë af.
Die naweek van die 25ste Januarie tot die 27ste Januarie was die Lube & Tube vir 'n tiende keer aangebied op 'n plaas buite Winterton op die oewer van die Tugela-rivier.
Die plaas se naam is Pigs Farm.
Mense van heinde en verre het op die kontrei toe gesak om hierdie geleentheid by te woon.
Dit was 'n groot makietie. Ons het gelag! Gekuier! Gedans! Ou vriende is raakgeloop. Nuwes is gemaak. Herrinneringe is geskep.
Wat is Lube&Tube?
Dit was 'n groot feestelike samekoms. Almal het gekom (behalwe vir die kuier in die aande) om Saterdag-middag (26 Januarie) op die rivier met 'n tube (binneband) te ry.
Of enigiets anders waarmee jy by die rivier kan afdryf. Lilo's, opgeblaaste roeibote ens.
Kyk bietjie hier as jy inspirasie kort.
Die manne van die Drakensberg Rugby Club was so gaaf om mense se tubes vir hulle op te blaas vir R10! Danksy hulle was daar meer pakplek in die karre.
Ek het nie tube gery nie. Ek het besluit om dit 'n mis te gee. Gelukkig het ek die koue weer wat ons die naweek gepla het as 'n verskoning gehad.
My tjommies wat wel die roete met die tubes gedoen het beweer die water was so koud 'n ysbeer sou verkluim het.
Volgens hulle spring jy weg naby die feesterein, dan dryf jy af die rivier, verby bosveld en plaasgrond.
Die roete neem tussen 2-3 ure wat naby 5 km lank is om te voltooi. Die einde van die roete was by die plaas se grenslyn.
Trekkers en waens het gewag om jou terug te vat na die feesterrein toe.
Kaartjies was aanlyn beskikbaar vir R550. Dit sluit in
Toegangsgeld om tube te ry
Spys en drank (beperk) vir Saterdag aand
'n Lube&Tube hoed
Toegang tot die musiek optredes
As jy sommer net daar opgdaag sonder 'n kaartjie byderhand het moes jy R600 betaal het vir toegang.
Mense het al die Vrydag begin opdaag. Die Vrydagaand is daar maar glo "rustig" gekuier.
Jy kon darem kos koop by die stalletjies en die platejoggies het gesorg dat die dansvloer kook.
Stalletjies wat beskikbaar was
Koffie:The Great Railroad Brewing Company
Instep Vellies- Skoen verkopers
Wat Lube&Tube gear verkoop soos T-hemde, hoede, glase
Die Saterdagaand het ons darem kos gekry o.a. warmbrakke. Daar was tye wat as Happy Hour bekend was waar jy verniet kon drink.
Laterhand moes jy betaal, maar party drankies was nog steeds verniet
Cream Soda& Cane
Saterdagaand was maar nat gewees. Dit het pal gereën. Die boere behoort bly te wees. As dit maar net oral in die land kan reën…
Ek dwaal af. Behalwe vir die mense wat kamp en die sambrele en gazebos wat uitgesit is deur die organiseerders, was daar twee groot tente.
Een was die biertent waar die drankies te koop en die kos te kry was.
Die ander tent het die musiekgroepe in opgetree waar die feesgangers gaan luister en dans het.
As jy nie wou nat reën en siek word nie moes jy maar daar rond hang. Daardie tent was gepak. Ek dog vir 'n oomblik ek is by Oppikoppi.
The Name on the Drum Band
Kon nie 'n video kry nie
Nog feite om te weet
'n Mediese span is glo beskikbaar
Lewensredders was reg en paraat indien iemand geholpe moes word. Ongelukkig was dit niemand van Baywatch nie
Jou kaartjie wat jy aanlyn koop gee vir jou die GPS-koordinate so moenie eens daaraan dink om te verdwaal nie. S 28*40.805′ E029*31.964′
Daar was (volgens die korrekte Afrikaanse woord) uitsmeiters (bouncers) wat reg was om in te gryp as die manne (of dames) begin appels swaai het.
Geen persone onder 18 nie
Die plaas is op die R600 geleë tussen Winterton en Ladysmith. Dit is presies in die middel van Ladysmith-Winterton pad. Dit maak nie saak van watter kant jy ry nie, 20km na die afdraai op die R600 draai jy (vanaf Winterton regs; vanaf Ladysmith links) by die plaas in.
Mense in rolstoele moet net weet die feesterein is heelwat gelyk. Jy kan dalk sukkel om oor die gras te ry, maar daar is lekker voetpaadjies.
Maak seker jy sit nie vas in die modder as dit reën nie, (gelukkig het ek nie).
Die kampterrein kan met moeite oorkom word, (gelukkig het ek 'n destination-driver gehad so ek hoef nie te gekamp het nie).
As jy wil tube ry laat iemand jou af rivier toe ry met 'n bakkie af 'n trekker.
Badkamergeriewe is glad nie ingerig vir rolstoele nie. Reël iets met die organiseerders of maak self 'n plan!
Dit was 'n belewenis om hierdie geleentheid by te woon. Ek kan nie glo dit was nog net my eerste keer nie.
Volgende jaar kom ek weer. Enigiemand wat oorweeg om volgende jaar te kom, doen dit. Enigeen is welkom.
Ek gee die Lube&Tube: 7.5 uit 10. Mense wat my blog lees weet ek gee nie volpunte nie. Ek trek een halwe punt af omdat ek voel die fees moet bietjie meer aanpas vir mense wat rolstoeltoeganklikheid benodig.